På Venstres landsmøde i oktober 2013 blev partiet enige om at indføre et såkaldt 'moderne kontanthjælpsloft'.

Præcis hvad det betyder har Venstre dog stadig ikke forklaret, og det har fået en række borgmestre og byrådsmedlemmer til at rette en kritik af ledelsen.

De understreger, at det er vigtigt for vælgerne at vide, hvad Venstres planer for kontanthjælpsniveauet er - før et valg.

Læs også : Færre yngre var på kontanthjælp i 2014

Den kritik blev Venstres politiske ordfører, Inger Støjberg, stillet over for mandag aften.

- Jeg kan godt forstå, at der er mange, der er interesserede i det her, og derfor vil vi også blive mere konkrete med jobreformen, efterhånden som vi nærmer os valget.

Inger Støjberg fortsatte dog ledelsens hidtige linje om at afvise at give en fuld beskrivelse af kontanthjælpsloftet før valget.

Borgmestre: Vælgerne har krav på afklaring

Lars Løkke Rasmussen, formand og statsministerkandidat for Venstre, har tidligere ikke villet love, at partiets planer for et nyt kontanthjælpsloft ville blive fremlagt før et valg, men det kræver flere Venstre-borgmestre altså, at partiets ledelse gør.

Læs også : Konservative vil ikke frede velfærdsydelser som Løkke

- Vi kan ikke give et svar, før vi kommer ind i regeringskontorerne. Det er meget kompliceret at regne på, og derfor er det vigtigt at fortælle hvad principperne er - og det er, at det skal kunne betale sig at arbejde, siger Støjberg og fortsætter.